# Zápisnica zo stretnutia Rady školy pri ZŠ s MŠ M.R.Štefánika, Grösslingová 48, Bratislava zo dňa 25.06.2014

Prítomní: členovia Rady školy podľa prezenčnej listiny

hosť: Mgr. Mária Hronská

Program: 1. Informácia o počte prijímaných žiakov do ZŠ a MŠ

 2. Informácia o pripravovaných organizačných zmenách na škole

 3. Informácia o organizácii tried v novom školskom roku 2014/2015

 4. Informácia o revidovaní školského vzdelávacieho programu

 5. Informácia o výsledkoch výchovno-vzdelávacieho procesu v 2.

 polroku školského roku 2013/2014

6. Rôzne

* Zápis do 1. ročníka absolvovalo 125 detí,
* 75 detí zo Starého mesta (z toho 60 patrí do školy podľa rajonizácie) a 50 detí mimo Starého mesta,
* Bolo vydaných 68 rozhodnutí o prijatí do 1. ročníka a 57 rozhodnutí o neprijatí, 18 odvolaní, v zmysle záverov správneho konania boli 3 žiaci ešte prijatí (namiesto 3 žiakov, ktorí budú plniť školskú dochádzku mimo územia SR), spolu 71 prijatých žiakov 1. ročníka → 3 triedy po 23, 24, 24 žiakov,
* MŠ: 44 žiadostí, prijatých 23 detí, celkový počet detí v MŠ: 85,
* Organizačné zmeny v pedagogickom zbore: zástupkyňou školy bude poverená p. u. Hrnčiarová Michaela, odchádzajú 3 učitelia (pracovná zmluva do 30.06.2014), prichádza 6 nových učiteľov a 1 vychovávateľka,
* ŠKD: 10 tried ročníkov 1.-4. → 9 oddelení ŠKD (trieda 4.C bude delená do 4.A a 4.B
* V školskom roku 2013/2014 → 14 tried a 336 žiakov,
* V školskom roku 2014/2015 → 16 tried a 374 žiakov,
* Triedy v 1. budove: 1.A, 1.B, 1.C, 2.A, 2.B, 3.A,
* Triedy v 2. budove: 3.B, 4.A, 4.B, 4.C, 5.A, 5.B, 6.A, 7.A, 8.A, 9.A,
* Zrušila sa špeciálna učebňa biológie a chémie,
* V tomto školskom roku odišlo na 8ročné a bilingválne gymnázia 10 žiakov (4 žiaci z 5. ročníka a 6 žiakov z 8. ročníka) – čo ovplyvní celkové výsledky a výsledky Testovania 9,
* Revidovanie školského vzdelávacieho programu sa odkladá o 1 školský rok,
* V novom školskom roku v 3. ročníku posilnená Výtvarná výchova o 1 vyuč. hodinu na úkor 1 vyuč. hod. Prírodovedy,
* V novom školskom roku v 4. ročníku posilnená Vlastiveda o 1 vyuč. hodinu na úkor 1 vyuč. hod. Prírodovedy,
* Výsledky výchovno-vzdelávacieho procesu v 2. polroku 2013/2014 – tabuľky a grafy uvedené v Prílohe, **priemer školy** za daný školský rok: **1,25**
* Obvodné kolá športových a iných súťaží a predmetových olympiád:
* 1. miesto – stolný tenis, hod kriketovou loptičkou, skok do diaľky, basketbal žiačky, dve miesta Slávik Slovenska, biologická olympiáda kategória F starší žiaci,
* 2. miesto – beh žiačky, skok do diaľky, biologická olympiáda kategória E,
* 3. miesto – štafeta, skok do výšky, stolný tenis dievčatá, volejbal, biologická olympiáda kategória E, dejepisná olympiáda,
* Krajské kolá športových a iných súťaží a predmetových olympiád:
* 2. miesto – stolný tenis chlapci, biologická olympiáda, olympiáda z nemeckého jazyka, Slávik Slovenska,
* Vedenie školy pripravuje zmeny v školskom poriadku v budúcom školskom roku v zmysle Zákona č.245/2008 Z.z. o výchove a vzdelávaní (školský zákon), § 144, odseky 9 a 10,
* rodič bude môcť ospravedlniť vymeškané hodiny dieťaťa najviac 3 po sebe idúce pracovné dni, avšak maximálne 5 pracovných dní počas školského polroka,
* 100 vymeškaných vyučovacích hodín + nedostatok známok z predmetu = žiak môže robiť komisionálne skúšky z daného predmetu (na návrh vyučujúceho daného predmetu a po schválení Pedagogickou radou školy),
* Meškanie na 1. vyučovaciu hodinu – bude sa zapisovať do triednych kníh, chýbajúce minúty sa za štvrťrok spočítajú a následne (podľa vopred stanovených kritérií) sa vyhodnotia ako ospravedlnené/neospravedlnené hodiny,
* 3 neospravedlnené vyučovacie hodiny → pokarhanie riaditeľa,
* 4-6 neospravedlnených hodín → znížená známka zo správania,
* Info bude včas zverejnené na web stránke školy,
* Škola potrebuje 6 nových tabúľ,
* Niektoré dvere na triedach sú v havarijnom stave,
* **Najbližšie stretnutie Rady školy 24.09.2014 o 17:00 hod.**

Zapísala: Mária Zanechalová

Dňa 27.06.2014